CELEX: 62011CO0227
Language: lv
Date: 2012-01-19 00:00:00
Title: Tiesas (sestā palāta) 2012. gada 19. janvāra rīkojums.#DHL Danzas Air & Ocean (Netherlands) BV pret Inspecteur van de Belastingdienst/Douane West, kantoor Hoofddorp.#Reglamenta 104. panta 3. punkts – Kopējais muitas tarifs – Tarifu pozīcijas – Tīkla analizatori – Klasifikācija – Pasaules Muitas organizācijas sniegtā klasifikācijas atzinuma juridiskais spēks.#Lieta C‑227/11.

Tiesas (sestā palāta) 2012. gada 19. janvāra rīkojums – DHL Danzas Air&Ocean/Inspecteur van de Belastingdienst
      (lieta C‑227/11)
      Reglamenta 104. panta 3. punkts – Kopējais muitas tarifs – Tarifu pozīcijas – Tīkla analizatori – Klasifikācija – Pasaules Muitas organizācijas sniegtā klasifikācijas atzinuma juridiskais spēks
      1.                     Kopējais muitas tarifs – Tarifu pozīcijas – Interpretācija – Prasība saistībā ar Pasaules Muitas organizācijas sniegto klasifikācijas
            atzinumu – Prasība saistībā ar Kombinēto nomenklatūru – Ierobežojumi – Atzinums, kas nevar būt pamats klasifikācijas regulas
            spēkā neesamībai – Preces, kas ievestas pirms minētā atzinuma pieņemšanas (sal. ar 40. un 43. punktu)
      2.                     Kopējais muitas tarifs – Tarifu pozīcijas – Aktīvie tīklu analizatori – Klasificēšana Kombinētās nomenklatūras apakšpozīcijā
            9030 40 90 vai apakšpozīcijā 9030 40 00 – Nosacījums (Komisijas Regulas Nr. 1810/2004 un Nr. 1719/2005) (sal. ar 53. punktu
            un rezolutīvo daļu)
      Priekšmets
      
         Lūgums sniegt prejudiciālu nolēmumu – 
               Rechtbank Haarlem –
                Komisijas 2005. gada 20. janvāra Regulas (EK) Nr. 129/2005 par atsevišķu preču klasifikāciju kombinētajā nomenklatūrā un
                  grozījumiem Regulā (EK) Nr. 955/98 (OV L 25, 37. lpp.) spēkā esamība – Tīkla analizatori
               
            Rezolutīvā daļa:
      Kombinētā nomenklatūra, kas ietverta I pielikumā Padomes 1987. gada 23. jūlija Regulai (EEK) Nr. 2658/1987 par tarifu un statistikas
         nomenklatūru un kopējo muitas tarifu, kas attiecīgi grozīta ar Komisijas 2004. gada 7. septembra Regulu (EK) Nr. 1810/2004
         un Komisijas 2005. gada 27. oktobra Regulu (EK) Nr. 1719/2005, ir interpretējama tādējādi, ka pamatlietā aplūkotie tīkla analizatori
         atkarībā no to ievešanas datuma var tikt klasificēti kombinētās nomenklatūras apakšpozīcijā 9030 40 90, redakcijā, kura izriet
         no Regulas Nr. 1810/2004, vai arī kombinētās nomenklatūras apakšpozīcijā 9030 40 00, redakcijā, kura izriet no Regulas Nr. 1719/2005,
         ar nosacījumu, ka ar šīm ierīcēm ir paredzēts veikt elektrisko lielumu mērīšanu vai kontroli, kas savukārt ir jāpārbauda valsts
         tiesai. Pretējā gadījumā šīs ierīces atkarībā no to ievešanas datuma ir klasificējamas kombinētās nomenklatūras apakšpozīcijā 9031 80 39,
         redakcijā, kura izriet no Regulas Nr. 1810/2004, vai kombinētās nomenklatūras apakšpozīcijā 9031 80 38, redakcijā, kura izriet
         no Regulas Nr. 1719/2005.